**Egyszeri pályakezdési juttatás**

Egyszeri pályakezdési juttatásra **jogosult minden sikeres szakmai vizsgát tett tanuló**, aki az alább felsorolt feltételeknek megfelel. A pályakezdési juttatás alapja a szakirányú oktatás központi költségvetésről szóló törvényben meghatározott önköltségének egyhavi összege (ez 2022-ben 100 ezer forint).

A pályakezdési juttatás **mértéke a szakmai vizsga eredményétől függ**. A juttatás szabadon felhasználható.

|  |  |  |
| --- | --- | --- |
| **A szakmai vizsga eredménye** | **Pályakezdési juttatás mértéke** | **Pályakezdési juttatás mértéke**  **2022. szeptember 1-jétől** |
| 2 | a juttatás alapjának 133%-a | 133.000 Ft |
| 3 | a juttatás alapjának 184%-a | 184.000 Ft |
| 4 | a juttatás alapjának 243%-a | 243.000 Ft |
| 5 | a juttatás alapjának 302%-a | 302.000 Ft |

**Igénybevétel feltételei:**

Nem kell külön igényelni, minden sikeres szakmai vizsgát tett tanuló megkapja a szakképző intézmény által a KRÉTA rendszerbe feltöltött adatok alapján, amennyiben

* első – Szakmajegyzék szerinti – szakmáját,
* nappali rendszerben tanulta,
* tanulói jogviszonyban állt,
* tanulói jogviszonya 2020. május 31-ét követően keletkezett, és
* a szakmai oktatásban ingyenes részvételre volt jogosult.

**További információk:**

Az egyszeri pályakezdési juttatás **folyósításáról a Nemzeti Szakképzési és Felnőttképzési Hivatal** a tanuló által a szakképző intézménnyel közölt és a KRÉTA rendszerben rögzített fizetési számlára történő átutalásra szóló fizetési megbízással **gondoskodik**.

Az egyszeri pályakezdési juttatást a szakma megszerzését követő hatvan napon belül kell átutalni.

**Az ösztöndíj mentes a személyi jövedelemadó alól**.